OpenLLM-France/wikimedia huggingface dataset:
# Hug II d'Arborea

Hug II d'Arborea fou fill il·legítim de Marià III d'Arborea i de Paulesa de Serra (o de Lacon). El va succeir com a jutge d'Arborea entre el 1321 i el 1336.
Va encapçalar el partit català a Sardenya reconeixent el rei Jaume el Just com a senyor de l'illa, ja que n'havia rebut la investidura per part del Papa el 1297: Va col·laborar amb l'infant Alfons en la conquesta aragonesa de Sardenya durant la campanya de 1323-1324 contra la presència pisana a diverses places fortes i va declarar-se vassall del rei posant el jutjat d'Arborea sota la protecció de Catalunya-Aragó, però conservant el dret propi. Hug II reclamava un terç del Jutjat de Càller que els pisans no estaven disposats a cedir, i va passar a l'acció, vencent-los a la batalla de San Gavino, que es van replegar a Esglésies i Càller. Sota el seu consell els catalans van desembarcar a Golf de Palmas i es van unir a les tropes que assetjaven Esglésies; després va participar en la conquesta catalana de Castel di Castro el 15 de juny de 1324. Es va casar amb Beneta (morta vers el 1345) i va morir el 1336 de malaltia.
El domini creixent de la Corona d'Aragó a l'illa no fou ben rebut pels sards que reaccionaren revoltant-se sovint i participant en l'escenari general d'enfrontament entre la Corona d'Aragó i la República de Gènova pel control del comerç al Mediterrani occidental.
El va succeir el seu fill Pere III d'Arborea. Va tenir nou fills més: Marià IV d'Arborea qui succeí al seu germà Pere; Bonaventura (morta vers 1375, casada en primeres núpcies amb Pero de Xèrica i de Llúria); Francesc (canonge d'Urgell, mort després de 1342); Maria (morta el 1392, casada amb Guillem Galceran de Rocabertí); Joan (senyor de Bosa i Montacuto, que es va revoltar vers 1349 contra Marià IV d'Arborea, i fou empresonat el novembre d'aquell any morint en captiveri juntament amb el seu fill Pere vers 1375; era casat amb Sibil·la de Montcada filla d'Otó II baró d'Aitona i de Teresa de Montcada de la casa de barons de Fraga); Nicolau (mort passat el 1370, canònic de Lleida el 1342, pare de Salvador casat amb Constança Cubell, i avi de Lleonard Cubell); Llorenç (fill natural legitimat el 1337); Angiolesa (morta després del 1335); i Preciosa (morta després de 1335).

## Referències

* 1 2 3 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 55
* ↑ Hayward, Fernand. Sardaigne terre de lumiere (en francès). Nouvelles Editions Latines, 1956, p.40.
# Xàpotxka

Xàpotxka (en rus: Ша́почка) és un poble de l'óblast de Briansk, a Rússia, que en el cens del 2010 tenia 57 habitants, pertany al districte d'Unetxa.

## Referències

* ↑ Указ Президиума ВС РСФСР от 10.08.1964 г. "О переименовании некоторых населенных пунктов Брянской области".
# Gil Marquez

Gil Marquez és una vila situada al terme municipal d'Almonaster la Real, província de Huelva, a aproximadament 8 km est. Està situada a uns 400 m d'altitud. Pròximes a ella es troben la Ribera del Moro i la Ribera d'Almonaster.

## Demografia

El poble de Gil Marquez té actualment 73 habitants. En els darrers anys ha perdut gran part dels seus efectius.

## Història

Apareix en un document datat el 1597. És una de les poblacions més antigues d'Almonaster. Anys enrere la vila va tenir certa importància, que ha anat perdent en les últimes dècades.

## Monuments

* Pont de les Tres Fonts
* Església del Carme: construïda a mitjan segle xx.

## Comunicacions

Està comunicada per carretera amb Almonaster, Cortegana i les aldees de Valdelamusa i Les Veredas. També compta amb una estació de trens.

## Economia

Les principals activitats econòmiques de Gil Marquez són l'agricultura, la ramaderia i la indústria de la fusta i del suro.

## Rodalies

* Pont de les Tres Fonts
* Balneari el Manzano
* Arroyo del Moro

## Vegeu també

* Almonaster la Real
# Dhamar'ali Dhubyan Yuhargib

Dhamarʾali Dhubyan Yuhargib fou rei de Qataban al segle i dC.
Era germà de Waraw'il Ghaylan Yuhan`im que segurament no tenia fill i el va associar al govern junt amb altres germans. La seva filiació està acreditada per una inscripció descoberta a Tamna; una inscripció mutilada que esmenta un Dhamar'ali Dhubyan es refereix segurament a aquest rei, ja que la grafia és similar. També va encunyar moneda com els seus antecessors immediats. El va succeir el seu fill Yada`'ab Yanuf Yuhan`im.

## Bibliografia

* Mounir Arbach, « La chronologie du royaume de Qatabân du Ier siècle avant J.-C. au Ier siècle après J.-C.», Chroniques yéménites en línia, 10/2002, posat en línia 21 d'abril de 2003, Consulta 31 d'octubre de 2010. URL : «Enllaç».
# Kalíninsk

Kalíninsk - Калининск (rus) és una ciutat de l'óblast de Saràtov, a Rússia.

## Geografia

Khalíninsk es troba a la vora del riu Balanda, afluent del Medvéditsa. És a 107 km a l'oest de Saràtov i a 656 km al sud-est de Moscou.

## Història

La vila fou al començament un poble anomenat Balanda, fundat el 1680. Aconseguí l'estatus de possiólok (poble) el 1933, i el de ciutat el 1962. Fou reanomenada Khalíninsk en honor del dirigent soviètic Mikhaïl Kalinin.
# Pôtor

Pôtor és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1332.
# Kwere

Els Kwere (o WaKwere) són un poble de l'Àfrica Austral, present a les regions costaneres de la Tanzània oriental, especialment en el districte de Bagamoyo de la regió de Pwani. Parlen la llengua kwere (també anomenada kikwere), una llengua bantu que ellos mateixos anomenen nghwele, i s'estima que la seva població és de 196,000 persones. Viuen en petits pobles rurals en àrees protegides pel govern de Tanzania.
Es dediquen sobretot a l'agricultura (arròs, blat de moro, sorgo bicolor, sàsam, cotó...) i a la pesca. Són coneguts per la seva tradició artística d'escultures de fusta. És una societat matrilineal, coneguda per la confecció de petites estatuetes de la fecunditat, anomenades mwana hiti, que es regalen a les noies joves en el moment de la seva iniciació a la vida adulta.

## Referències

* ↑ «Kwere of Tanzania». People groups. [Consulta: 6 setembre 2013].
* 1 2 «Kwere - Personal visit». Link Up Africa. [Consulta: 6 setembre 2013].
* ↑ M. L. Felix, Mwana hiti : life and art of the matrilineal Bantu of Tanzania, F. Jahn, 1990
# Xinxa ratllada

La xinxa ratllada o bernat vermell (Graphosoma lineatum) és una espècie d'hemípter heteròpter de la família dels pentatòmids. Habita pel centre i sobretot pel sud d'Europa on la trobarem de juny a octubre en llocs assolellats per davall dels 2000 msnm.

## Descripció

Pot assolir a una longitud de 8-12 mm. El cos és arrononit, amb un gran escut. El color de la cara superior del cos sol ser el roig brillant, amb àmplies ratlles longitudinals negres. El pronot té sis bandes negres. Les antenes són de color negre. Els costats de l'abdomen també són rojos amb moltes taques negres menudes. Les potes poden ser de color negre o roig, depenent de la subespècie. Les nimfes no tenen el patró de ratlles roig-negre, majoritàriament són de color bru o grisenc.

## Història natural

La femella pon els ous en paquets a la part inferior de les fulles. Quan en ixen les nimfes la mare les custodia per un curt espai de temps. Els nounats hauran de fer fins a 5 mudes per ser madurs sexualment. Es dimorfisme sexual és inexistent.
Es solen trobar en grups damunt d'inflorescències d'asteràcies i apiàcies, alimentant-se de la seva saba. La seua coloració aposemàtica adverteix als possibles depredadors que té un gust repugnant. A més quan se sent en perill pot desprendre un líquid pudent amb finalitats dissuasives.

## Taxonomia

Alguns autors consideren a G. lineatum i a G. italicum com dues espècies diferents, en canvi altres els tracten com a subespècies segons la seua geografia: G. lineatum, presenta potes ataronjades, es troba al sud d'Itàlia, també a Sardenya, a Nord d'Àfrica i al Pròxim Orient mentre que G. italicum, té potes negres, i es localitza al centre i el nord d'Europa (Ribes et al., 2008; Dusoulier i Lupoli, 2006).
* Graphosoma lineatum italicum (O.F. Müller, 1766) - Potes negres, exceptuant la tercera tíbia.
* Graphosoma lineatum lineatum (Linnaeus, 1758) - Similar, però amb les potes roges. El seu color sol estar esbiaixat cap als taronges.

## Espècies similars

* Graphosoma semipunctatum (Fabricius, 1775). Les potes ataronjades, el protòrax està compost per línies roges i negres, menys en una zona que en lloc de ratlles negres té punts negres. Es troba a la Conca del Mediterrani.
* Graphosoma melanoxanthum Horvath, 1903. Connectiu fosc amb xicotets punts rojos. Es troba al sud de Rússia, Turquia i l'Iran.

## Galeria

* Adult
* Colònia en una umbel·la
* Xinxa ratllada dins d'una infructescència de carlota (Daucus carota) al Jardí Botànic de Berna
* Femella cuidant de la posta (Tavascan, Lleida)
* Nimfa primerenca
* Estadi més avançat de nimfa
* Còpula

## Referències

* 1 2 3 4 «Mn/Galeria/Xinxes». Xtec. [Consulta: 6 gener 2021].
# Can Rita (Sant Vicenç de Montalt)

Can Rita és una casa de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Casa de planta baixa i pis que fa cantonada. Les obertures són de pedra. Té un cos més alt amb finestres més grans. Coberta de teules a dues aigües al cos central i a quatre vessants la de torre.
Reformada l'any 1958, aquestes modificacions tot i mimètiques no desmereixen el conjunt. Jardí petit a davant.

## Referències

* 1 2 «Can Rita». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Gil Parés i Vilasau

Gil Parés i Vilasau (Barcelona, 3 d'octubre de 1880 - ídem, 26 de juliol de 1936) va ser un sacerdot català, primer rector del Temple Expiatori de la Sagrada Família, la gran obra d'Antoni Gaudí i del modernisme català.

## Biografia

Va estudiar amb els jesuïtes i el 1898 va acabar el batxillerat. Va ingressar al Seminari de Barcelona en 1899, i el 1905 va oficiar la seva primera missa. El 1906 va ser nomenat capellà-custodi de l'Oratori de Sant Josep —futur Temple de la Sagrada Família—, on va fer una gran labor social, com va demostrar impulsant les Escoles de la Sagrada Família per ensenyar als nens pobres del barri. També va crear nombroses obres religioses, com l'Apostolat de l'Oració, la Lliga de la Perseverança, la Congregació de Filles de María, l'Ateneu de la Sagrada Família, etc.
El 1907, el bisbe de Barcelona, Salvador Casañas i Pagès, va elevar la cripta de la Sagrada Família a la categoria de tinença —sufragania de la parròquia de Sant Martín de Provençals— i va nomenar a Parés capellà tinent. Va mantenir una gran amistat amb Gaudí, al que va reconèixer després del seu fatal accident amb un tramvia, quan erròniament va ser confós per un captaire. Mosén Gil va actuar de marmessor testamentari de l'arquitecte.
A causa de les seves idees catalanistes, Parés va ser desposseït del seu càrrec a la Sagrada Família pel nou bisbe, Manuel Irurita, imposat per la dictadura de Primo de Rivera i contrari a qualsevol manifestació de catalanisme. Va ser adscrit llavors a la parròquia de les Saleses del Passeig de Sant Joan de Barcelona.
Parés va morir assassinat durant el transcurs de la Guerra Civil Espanyola. En 2011 va ser enterrat en la cripta de la Sagrada Família, i es va iniciar el procés per a la seva beatificació, al costat d'altres 12 màrtirs del temple de la Sagrada Família.

## Referències

* 1 2 3 Tarragona, Josep Maria «Mosén Gil Parés i Vilasau (Barcelona 1880 - 1936)». www.antonigaudi.org, 2000 [Consulta: 11 març 2016].
* ↑ «Gil Parés Vilasau entre los 12 postulados mártires de la Sagrada Familia». hispaniamartyr.org/. Hispaniamartyr. Arxivat de l'original el 12 de març 2016. [Consulta: 11 març 2016].
* ↑ «Inhumació de les restes de Mn. Gil Parés Vilasau». Església de Barcelona, 2010 [Consulta: 11 març 2016].
# Districte de Mačva

El Districte de Mačva (en serbi: Мачвански округ/Mačvanski okrug, pronunciat mǎtʃʋanskiː ôkruːɡ) és un districte de Sèrbia. El districte d'estén al través de les parts occidentals de Sèrbia, a les regions geogràfiques de Mačva, Podrinje, Posavina, i Pocerina. El 2011 tenia 297.778 habitants, i el seu centre administratiu es troba a Šabac.

## Ciutats i municipis

Les ciutats i municipi que formen el districte són:
* Šabac (ciutat)
* Loznica (ciutat)
* Bogatić
* Vladimirci
* Koceljeva
* Mali Zvornik
* Krupanj
* Ljubovija

## Poblacions

Les poblacions més grans del districte són (amb el nombre d'habitants entre parèntesis):
* Šabac (55.163)
* Loznica (19.863)
* Lozničko Polje (7.922)
* Bogatić (7.350)
* Klupci (7.297)
* Majur (6.854)
* Banja Koviljača (6.340)
* Pocerski Pričinović (5.992)
* Badovinci (5.406)
* Krupanj (4.912)
* Mali Zvornik (4,736)
* Lešnica (4.731)
* Koceljeva (4.645)
* Prnjavor (4.464)
* Ljubovija (4.130)

## Grups ètnics (cens 2002)

* Serbis = 317.658 (96,37%)
* Gitanos = 3.235 (0,98%)
* Musulmans = 1.859 (0,56%)
* Altres

## Història i cultura

Es poden admirar monuments famosos a les proximitats de Šabac, com els dedicats a esdeveniments de la història del poble serbi: el momument a Karađorđe i els herois serbis del Primer Aixecament Serbi, el museu de la Batalla de Mišar i les restes de les antigues poblacions a les ribes del riu Sava (Novo Selo, el lloc del Palau del rei Milutin i Kosanin grad), la fortalesa medieval a la muntanya de Cer, etc.
No gaire lluny de Loznica s'hi troba el poble de Tršić, el lloc de naixement del reformador de la llengua i ortografia sèrbies, Vuk Karadžić. Des de Tršić, un viarany duu al monestir de Tronoša, un dels llegats medievals més antics de la dinastia Nemanjić. Aquest monestir del segle xiv tingué un paper important en la preservació de les tradicions i la cultura sèrbia. Durant un llarg període, especialment durant el segle xiv, s'hi va desenvolupar una escola d'escribans, per satisfer les necessitats del mateix monestir i d'altres monestirs. Això va permetre preservar documents històrics i culturals del poble serbi.

## Economia

L'economia de la regió es caracteritza sobretot per la presència de la companyia "Zorka" en el camp de la indústria química, "Šapčanka" en el camp de la indústria alimentaria, el fabricant de mobles "Jela" i la manufactura de plàstics i metalls "Metaloplastika". Un dels exportadors més importants del districte és una trituradora de llautó propietat de U.S. Steel, i que produeix més de 200.000 tones d'estany cada any.

## Nota

Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Põhja-Tallinn

Põhja-Tallinn (literalment Tallinn Nord) és un dels vuit districtes administratius (en estonià linnaosa) de Tallinn i el més septentrional, ocupant una península que s'endinsa dins la badia de Tallinn. Té una extensió de 15,9 km² i compta amb una població l'any 2023 de 62.190 habitants.
Alhora Põhja-Tallinn es divideix en 9 subdistrictes o barris (en estonià asum): Kalamaja, Karjamaa, Kelmiküla, Kopli, Merimetsa, Paljassaare, Pelgulinn, Pelguranna i Sitsi.
El districte és, juntament amb Kesklinn i el turó de Toompea, una de las zones més antigues de Tallinn. Hi podem trobar l'estació de tren de la ciutat i les antigues cases de fusta del barri de Kalamaja, el centre creatiu Telliskivi Loomelinnak. El nou complex Noblessner, també conegut com a Peetri sadam, una antiga zona industrial reconvertida des del 2013 en una zona residencial i cultural amb un centre d'art, una cerveseria artesana, un port esportiu, un passeig marítim i cafeteries i restaurants. L'antiga presó de Patarei. El Linnahall (inaugurat amb el nom de Palau de Cultura i Esports V.I. Lenin), un edifici polivalent construït el 1980. O el Lennusadam, una extensió del Museu Marítim d'Estònia.
* Antigues cases de fusta de Kalamaja.
* Vista dels edificis de Noblessner.
* Antiga presó de Patarei.
* El Linnahall vist des de la ciutat.

## Referències

* ↑ «Tallinna elanike arv» (en estonià). Tallinn.ee. [Consulta: 14 juliol 2023].
* ↑ «Noblessner – the new life of an old shipyard» (en anglès). Visit Tallinn. [Consulta: 26 juliol 2023].
* ↑ «Noblessner quarter». Noblessner1llengua=anglès. [Consulta: 26 juliol 2023].
* ↑ «PATAREI AS A SYMBOL» (en anglès). ESTONIAN INSTITUTE OF HISTORICAL MEMORY. [Consulta: 26 juliol 2023].
* ↑ «Estonia: the remarkable afterlife of the Linnahall concert hall». Wiley Online Library. Arxivat de l'original el 16 desembre 2012. [Consulta: 26 juliol 2023].
* ↑ «Lennusadam Seaplane Harbour» (en anglès). Eesti Meremuuseum. [Consulta: 26 juliol 2023].

## Enllaços externs

* Põhja-Tallinn - Lloc web oficial
# Kukúievka

Kukúievka - Кукуевка (rus) - és un poble de l'óblast de Bélgorod, a Rússia. El 2010 tenia 411 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Jack Stacey

Jack William Stacey (6 d'abril de 1996) és un futbolista professional anglès que juga de defensa o centrecampista per l'AFC Bournemouth de la Premier League.

## Referències

* 1 2 «Jack Stacey». AFS Enterprises. [Consulta: 27 juny 2017].
# Xenop gros

El xenop gros (Megaxenops parnaguae) és una espècie d'ocell de la família dels furnàrids (Furnariidae) i única espècie del gènere Megaxenops.

## Hàbitat i distribució

Habita boscos espesos i caatinga, a les terres baixes del nord-est i est del Brasil a Piauí, Ceará i oest de Pernambuco, cap al sud localment a l'ample de l'oest de Bahia fins l'oest de Minas Gerais.

## Referències

* ↑ «Xenop gros». Cercaterm. TERMCAT, Centre de Terminologia. REV. 29-12-2010, (català)
# Kaithal

Kaithal (hindi कैथल, panjabi ਅੰਬਾਲਾ) és una ciutat i municipalitat a Haryana, Índia, capital del districte de Kaithal. Segons el cens del 2001 la població era de 117.226 habitants.

## Llocs destacats

* Vidkyar Teerth (Vriddh Kedaar) i Anjani Teela (Temple de la mare d'Hanuman)
* Temple d'Hanumaan a Jattan Moh en el cor de la ciutat
* Topiyon Wala Gurudwara, temple al mig de la ciutat combinació de sikhisme i hinduisme
* Dera Baba Shital Puri Ji
* Geeta Bhawan Mandir
* Pehowa Chownk, centre de la ciutat
* Tomba de Razia Sultan a un barri al nord-oest
* Temple Kutti Shiv i temple Deva ji ka Mandir (Guffa Walla Mandir)
* Tomba d'Hazrat Shah Kamal Qadri i Hazrat Shah Sikandar Qadri
* Gurudwara Neem Sahib, a un barri a l'oest, en memòria del 10è guru sikh
* Fortalesa de Kaithal

## Història

Històricament fou coneguda com a "Kapisthal" (Llar de Kapi, un altre nom d'Hanuman), i hauria estat fundada pel mític heroi i rei pandava, Yudhisthira, del Mahabharata; està connectada per tradició amb Hanuman.
La sulatana Razia o Radiya Begum, la primera dona que va governar al sultanat de Delhi (1235-1240) va fugir de Delhi amb Malik Altuniya després de la seva derrota l'octrubre del 1240 ni va arribar a Kaithal l'endemà; allí fou abandonada per les forces que encara la seguien i els dos foren capturats pels hindús i assassinats.
Se sap que Tamerlà va aturar-se a aquesta ciutat el 1398 abans d'atacar Delhi i esmenta que la població adorava al foc, però després va esdevenir centre cultural musulmà sota els mogols. Akbar el Gran hi va construir una fortalesa, i fou una pargana dins el sarkar de Sirhind, i fou també un centre agricola
El 1767 va caure en mans del cap sikh Bhai Desu Singh, els descendents del qual, els bhais de Kaithal, eren considerats uns dels senyors més poderosos dins els grup dels estats del Cis-Sutlej. La dinastia es va extingir el 1843 i per la doctrina del lapse va passar a la Gran Bretanya.
Fou llavors constituïda en capital d'un efímer districte que va durar només fins al 1849 quan la ciutat i el seu territori van quedar incorporats al districte de Thanesar; Kaithal fou transferida al districte de Karnal el 1862 i fou capital d'un tehsil. La municipalitat es va formar el 1867. El 1868 la població era de 14.940 habitants, el 1881 de 14.754 i el 1901 de 14.408. Modernament va passar al districte de Kurukshetra fins que l'1 de novembre de 1989 va esdevenir capital d'un districte amb el seu mateix nom.

## Notes

* ↑ Sarkar of Sirhind - Kethal (Kaithal) Arxivat 2016-03-04 a Wayback Machine. Ain-i-Akbari.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

## Enllaços externs

* Tomba de Razia Sultana Arxivat 2007-12-15 a Wayback Machine.
* Història de Kaithal
* Kaithal district, Official websie
29° 48′ N, 76° 23′ E﻿ / ﻿29.8°N,76.38°E﻿ / 29.8; 76.38.
# Grant (Comtat d'Inyo)

Grant és un àrea no incorporada al Comtat d'Inyo, Califòrnia que rau a una alçada 1.137 m (3.730 peus).

## Referències

* ↑ U.S. Geological Survey Geographic Names Information System: Grant (anglès)
# Districte de Jihlava

El districte de Jihlava (en txec Okres Jihlava) és un districte de la regió de Vysočina, a la República Txeca. La capital és Jihlava.

## Llista de municipis

Arnolec - Batelov - Bílý Kámen - Bítovčice - Bohuslavice - Borovná - Boršov - Brtnice - Brzkov - Cejle - Cerekvička-Rosice - Černíč - Čížov - Dlouhá Brtnice - Dobronín - Dobroutov - Dolní Cerekev - Dolní Vilímeč - Doupě - Dudín - Dušejov - Dvorce - Dyjice - Hladov - Hodice - Hojkov - Horní Dubenky - Horní Myslová - Hostětice - Hubenov - Hybrálec - Jamné - Jersín - Jezdovice - Ježená - Jihlava - Jihlávka - Jindřichovice - Kalhov - Kaliště - Kamenice - Kamenná - Klatovec - Knínice - Kostelec (Jihlava) - Kostelní Myslová - Kozlov - Krahulčí - Krasonice - Lhotka - Luka nad Jihlavou - Malý Beranov - Markvartice - Měšín - Milíčov - Mirošov - Mrákotín - Mysletice - Mysliboř - Nadějov - Nevcehle - Nová Říše - Olšany - Olší - Opatov - Ořechov - Otín - Panenská Rozsíčka - Panské Dubenky - Pavlov - Plandry - Polná - Puklice - Radkov - Rančířov - Rantířov - Rapotice - Řásná - Řídelov - Rohozná - Rozseč - Růžená - Rybné - Sedlatice - Sedlejov - Šimanov - Smrčná - Stáj - Stará Říše - Stonařov - Strachoňovice - Střítež - Suchá - Svojkovice - Švábov - Telč - Třešť - Třeštice - Urbanov - Ústí - Vanov - Vanůvek - Vápovice - Velký Beranov - Větrný Jeníkov - Věžnice - Věžnička - Vílanec - Volevčice - Vyskytná nad Jihlavou - Vysoké Studnice - Vystrčenovice - Záborná - Zadní Vydří - Žatec Zbilidy - Zbinohy - Zdeňkov - Ždírec - Zhoř - Zvolenovice -

## Referències

* ↑ «Okres Jihlava» (en txec). Územně identifikační registr ČR [Registre d'identificació territorial]. República Txeca. [Consulta: 30 desembre 2021].
# Kanirajanu Tissa

Kanirajanu Tissa o Kanijanu Tissa (Kinihiridaila) fou rei de Sri Lanka (30 a 33), germà i successor de Addagamunu (al que va assassinar).
Una controvèrsia religiosa havia deixat en suspens les cerimònies a la sala Uposatha del Cetiya Giri Vihara (Mihintale) i el rei va decidir que s'havia de fer; es va produir una conspiració de monjos però el rei va arrestar a 60 sacerdots conspiradors i els va tancar en una cova anomenada Kanira a Mihintale.
Va morir després de tres anys de regnat i el va succeir Culabhaya, fill de Addagamunu.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Raja schoukia

Raja schoukia és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)